ร้านผัดไทยโคราชตั้งอยู่ข้างตลาดช้างเผือก อยู่เลยร้านข้าวมันไก่นครศรีธรรมราชมานิดนึง จากการสอบถามทราบว่าร้านเปิดทุกวันยกเว้นพฤหัสกับอาทิตย์ตั้งแต่ 18.00 - 24.00 น. จอดรถได้ริมทางหน้าร้าน มีที่นั่งกินอยู่ 3 โต๊ะในร้าน เมนูมีแต่ผัดไทราคาเริ่มที่ 30 บาท มาวันนี้ลองไป 1 อย่าง น้ำดื่มน้ำแข็งฟรี 
- ผัดไทพิเศษไข่ 40 บาท เยอะสมราคามากๆ ไม่อมมัน เส้นนุ่มอร่อยกว่าร้านผัดไทยหลายๆร้านที่เคยทานมา เสียที่รสจืดมาก ต้องปรุงเพิ่มเอง ผัดกับเต้าหู้ กุ้งแห้ง ถั่วงอกและไข่ที่ทำได้หอมดี ผักเครื่องเคียงกรอบสดทุกอย่าง แตงกวานุ่มฉ่ำอร่อยไม่เหม็นเขียวเลย ถั่วงอกก็นุ่ม โดยรวมจะอร่อยมากถ้ามีรสชาติกว่านี้ ไม่รู้ว่าเป็นเพราะแบบโคราชหรือเปล่าเลยทำมาแบบจืดๆให้ปรุงเองแบบนี้ (กับน้ำปลา น้ำตาลและพริก) ให้ 3.5/5
เวลาในการทำไม่นาน ทำจานต่อจานแต่เส้นผัดไว้ก่อนแล้ว เจ้าของร้านจะถามเสมอว่าใส่ไม่ใส่ถั่วลิสง รสชาติต้องบอกว่าดีมากในแง่ของคุณภาพวัตถุดิบ แทบจะไม่อมมันเลย ที่ชอบมากคือแตงกวาเครื่องเคียงที่ฉ่ำ นิ่มและไม่เหม็นเขียวเลยซักนิด ปรุงเองก็จะได้รสตามใจเราไปอีกแบบ แต่ถ้าร้านปรุงรสมาให้เลยน่าจะดีมากๆกว่านี้ โดยรวมค่อนข้างแนะนำเลย เป็นร้านที่มีคนไม่มาก มาเป็นช่วงๆ ผัดไทแบบที่ปรุงเองก็อร่อยไปอีกแบบนะ